ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECŢIA TEHNICĂ ŞI URBANISM**

# RAPORT DE SPECIALITATE

1. pentru aprobarea devizului general actualizat privind cheltuielile necesare realizării obiectivului de investiţii „Renovare energetică sediul Primăriei și al Consiliului local al municipiului Câmpulung Moldovenesc’’, proiect finanțat prin Planul Național de Redresare și Reziliență (PNRR), Componenta C5 - Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B2.1.a – Renovare energetică moderată a clădirilor publice, cod apel PNRR/2022/C5/2/B2.1.a/1, Runda 2

**INIŢIATOR PROIECT DE HOTÃRÂRE:** Primar

1. Direcţia tehnică şi urbanism din cadrul Primăriei municipiului Câmpulung Moldovenesc, referitor la proiectul de hotărâre, dăm următoarele referințe:
2. Urmare semnării contractului de finanțare nr. 9.711 din 25.01.2023 cu Ministerul Dezvoltării, Lucrărilor Publice și Administrației în cadrul Planul Național de Redresare și Reziliență (PNRR), Componenta C5 - Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B2.1.a – Renovare energetică moderată a clădirilor publice, cod apel PNRR/2022/C5/2/B2.1.a/1, Runda 2, au fost derulate activitățile necesare realizării proiectului „Renovare energetică sediul Primăriei și al Consiliului local al municipiului Câmpulung Moldovenesc’’.
3. Conform condițiilor Programului, au fost elaborate studiile, au fost obținute avize/acorduri și documentațiile tehnico-economice necesare.
4. Prin HCL 47/21 aprilie 2023 au fost aprobate documentațiile la faza D.A.L.I. și obiectivul a fost supus procedurilor de achiziție a lucrărilor. A fost derulată o procedură de achiziție (nr. SCN1135080 inițiată în data de 23.11.2023), dar nu a fost depusă nicio ofertă, motiv pentru care comisia de evaluare a ofertelor, numită prin Dispoziția primarului nr. 556 din 29 noiembrie 2023, a procedat la anularea procedurii.
5. Au fost reanalizate documentațiile împreună cu proiectantul, o altă analiză a pieței și se propune actualizarea devizului general privind cheltuielile necesare realizării obiectivului.
6. Valoarea totală a obiectivului „Renovare energetică sediul Primăriei și al Consiliului local al municipiului Câmpulung Moldovenesc’’ este în sumă 2.018.004,86 lei inclusiv T.V.A., din care lucrări efective de construcții (C+M) în valoare de 1.052.150,64 lei inclusiv T.V.A.
7. Prin contractul de finanțare mai sus menționat ne este asigurata suma de 1.786.065,99 lei inclusiv T.V.A., iar orice cheltuială suplimentară este în sarcina bugetului local. Astfel, conform devizului actualizat, contribuția Municipiului Câmpulung Moldovenesc este în cuantum de 235.424,69 lei inclusiv T.V.A. din care C+M 69.252,05 lei inclusiv T.V.A.
8. Menționăm că majorarea valorii contractului de finanțare nu este posibilă, la această dată, conform Ghidului specific privind regulile și condițiile aplicabile finanțării din fondurile europene aferente Planului Național de Redresare și Reziliență. În cazul suplimentării valorii finanțării nerambursabile, vom proceda în consecință.
9. Reamintim lucrările de creștere a eficienței energetice din cadrul proiectului :

* Lucrări de reabilitare termică a elementelor de anvelopă a clădirii.
* Lucrări de reabilitare termică a sistemului de încălzire/a sistemului de furnizare a apei calde de consum.
* Instalarea unor sisteme alternative de producere a energiei electrice și/sau termice pentru consum propriu; utilizarea surselor regenerabile de energie.
* Montarea instalațiilor care folosesc energie regenerabilă (în măsura în care este posibil).
* Izolarea termică a acoperișului șarpantă/terasă, a plăcii pe sol/peste subsol și schimbarea tâmplăriei exterioare.
* Lucrări de instalare/reabilitare/modernizare a sistemelor de climatizare și/sau ventilare mecanică pentru asigurarea calităţii aerului interior.
* Lucrări de reabilitare/ modernizare a instalaţiilor de iluminat în clădiri.
* Sisteme de management energetic integrat pentru clădiri.
* Lucrări de amenajări exterioare.

Având în vedere cele mai sus expuse, proiectul de hotărâre este oportun, legal și necesar.

Argumentele aduse de inițiator sunt reale și pertinente.

|  |  |
| --- | --- |
| **Direcția tehnică și urbanism**  **Director executiv adjunct,**  Istrate Luminiţa | **Serviciul investiții, tehnic, administrativ,**  **Șef serviciu**  Erhan Andrei |